als_Latn dik_Latn sag_Latn
ShBA, 3 qershor 2014 – Një panel që ka shqyrtuar çështjet e privatësisë ka gjetur se të dhënat e Agjencisë së Sigurisë Amerikane (NSA), kanë siguruar 100 arrestime të personave që dyshohen për terrorizëm.
Raporti i publikuar i Bordit për Vëzhgimin e Privatësisë dhe të Drejtave Civile i jep përkrahje të madhe vëzhgimit elektronik sipas ligjit të njohur si Seksioni 702.
Aktivistët e të drejtave civile e kanë kritikuar raportin duke thënë se paneli ka dështuar që të marr në konsideratë implikimet e mbledhjes së të dhënave të gjëra ta NSA-së në dritën e zbulimeve nga dokumentet që janë ekspozuar nga ish kontraktori i inteligjencës amerikane, Edward Snowden.
Pesë anëtarët e Panelit, të gjithë të caktuar nga Presidenti amerikan, Barack Obama, e kanë ekzaminuar programin e emërtuar “PRISM”, i cili mbledh të dhëna nga kompanitë e mëdha të internetit dhe burimeve të tjera.
Raporti ka thënë se rreth 15 raste kanë përfshirë disa lidhje me SHBA-të, ndërsa rreth 40 raste kanë përfshirë planifikime dhe operacione në vende të tjera.
Në janar të këtij viti, bordi i njëjtë e ka kritikuar një program tjetër përmes së cilit, NSA ka mbledhur miliarda të dhëna përmes spiunimit të telefonatave në Amerikë.
als_Latn als_Latn als_Latn als_Latn als_Latn als_Latn